Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 118. § A számvitelről szóló 2000. évi C. törvény (a továbbiakban: Szt.) 3. §-a (8) bekezdésének 1—3. és 6. pontja
Paragraph Index: 686

(4) Az Szt. 58. §-ának (8) bekezdése helyébe a következő rendelkezés lép: „(8) Amennyiben az (5) bekezdés szerinti eszköz mérlegkészítéskori piaci értéke alacsonyabb könyv szerinti (bekerülési) értékénél, immateriális jószágnál, tárgyi eszköznél a terv szerinti értékcsökkenés figyelembevételével meghatározott nettó értékénél, az adott eszköz (7) bekezdés b) pontja szerint elszámolt értékhelyesbítést meghaladó különbözettel — az 53. §-ban, illetve az 54. § (1) bekezdésében foglaltak szerint — a könyv szerinti (bekerülési) értéket kell terven felüli értékcsökkenés, értékvesztés elszámolásával csökkenteni.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes